**Открытый урок**

**по культуре народов КБР**

**в 8 классе на тему:**

**«Аталычество»**

Учитель:Теунова Ж.А.

2019г.

**Тема урока: Аталычество.**

**Цели**: - формирование представления об институте аталычества, возникшей на Северном Кавказе ещё в эпоху родового строя как форма установления искусственного родства.

- расширение и углубление знаний учащихся о традиционной адыгской этике

- адыгагъэ-адыгство

- развитие умений творческой поисковой деятельности учащихся, их познавательной активности.

**Планируемые результаты:**

*Личностные результаты:*

- Проявлять интерес в отношении культуры своего народа и культуры других народов;

- Развитие познавательного интереса к традиционной культуре своего народа;

- Осознавать значимость традиционной культуры своего и других народов;

*Метапредметные результаты:*

- Использовать различные источники исторической информации по теме «Аталычество»;

- Анализировать и обобщать факты;

- Обосновать выводы.

*Предметные результаты:*

- уметь характеризовать институт аталычества;

- составлять описание традиционной адыгской этики;

- развитие исследовательских навыков.

***Понятие и термины****:* аталычество, адыгство.

***Технология:*** Изложение нового материала. ( работа в группах)

Класс делится на команды, каждая из которых выбирает своего капитана.

Команды получают задание – изучив дополнительную информацию и работу с учебником подготовить краткие сообщения по отдельным вопросам, сопровождающегося заполнением ментальной карты, схемы, таблицы.

**Ресурсы:**

- Мамбетов Г.Х. «Традиционная культура» кабардинцев и балкарцев.

Нальчик, «Эльбрус», 2013г.

- Бгажноков Б.Х. «Адыгская этика» Нальчик, «Эльбрус», 1999г.

- Бекалдиев М.Д. «История Кабардино-Балкарии» Хрестоматия. Нальчик 2001г.

- Унежев К.Х. «Феномен адыгской (черкесской) культуры» Нальчик. 1997г.

- Презентация «Аталычество».

- Видио «Аталыкъ».

**1. Къызэгъэпэщыныгъэ дакъикъэ.**

**2. Мотивационнэ мурадым и 1ыхьэ.**

**Стихи ( на русском языке)**

**( слайд 1)** Сурэтымк1э упщ1эхэр.

- Хэт мы сурэтым щыфлъагъур?

- Сыт зытеухуар мы сурэтыр?

**(Приложенэ 1)**

**Еджак1уэр къоджэ.**

Адыгэ уэркъхэм я къуэхэмрэ япхъухэмрэ ягъэсэну нэгъуэщ1 унагъуэхэм иратырт, езыхэм нэхърэ зы нэк1э нэхъ тхьэмыщк1эхэм . Ц1ыху ц1эры1уэ зыхузэф1эк1 уэркъхэм я сабийхэр зыгъэсэну зыхуей куэд щы1эт.Тамбийхэ, Къуденэтхэ, Анзорхэ ящыщ куэд яхэтт абыхэм. Сабийхэр къамылъху щ1ык1э, хъыбар ирагъащ1эу щытащ, ар ягъэсэну зэрыхуеймк1э.

**Стихи «Обряд аталычества и чувства матери» .**

- Адыгэ уэркъхэм я сабийхэр хэт гъэсэну зрату щытар?

**( слайд 2)**

**3. Темэр: Атэлыкъыр адыгэхэм я гъэсэныгъэм щыщ зы 1эмалщ.**

**( слайд 3) Темэмк1э упщ1эхэр .**

1. Сыт атэлыкък1э зэджэр?
2. Сыт хуэдэ щхьэусыгъуэ и1а атэлыкъым и щы1эныгъэм?
3. Сэбэпынагъыу и1ар, мыхъумыщ1агъэу хэлъар сыт?

**( Слайд 4)**

**Атэлыкъ**-(тыркубзэк1э атэ – адэ) сабийхэм и гъэсак1уэ, зэман пыухык1ак1э къуэхэр зэхъуэжыным и хабзэ. Зыхузэф1эк1 адэ-анэхэм я сабийхэр хамэ унагъуэхэм ягъэсэну иратырт.

*Атэлыкъ (быфыкъуэ адэ).*

***( слайд 5)*****-Видео «Атэлыкъ» (1 мин)**

**Сыт хуэдэ мыхьэнэ щигъэзэщ1а адыгэхэм я гъащ1эм атэлыкъым?**

**Гуп-гупу лэжьыгъэр гъэзэщ1эн.**

Еджак1уэхэм гуп-гупу хэк1ып1ит1 яджу вывод ящ1ын хуейщ, атэлыкъ щ1ыщы1ам и щхьэусыгъуэр. **Тхыдэ документ:** ( Бакуниным , Патемкиным къапсэлъар атэлыкъым теухуауэ) ( **Приложенэ 2**)

**Упщ1э:**  Сыт хуэдэ щхьэусыгъуэ и1а атэлыкъым и щы1эныгъэм?

**(Слайд 6)** Атэлыкъыр джыным къыхэгъэщыпхъэщ лъэныкъуэ нэхъыщхьищ (ахэр еджак1уэхэм жа1эпхъэщ)

1. **Япэрауэ, нэхъ пасэуи зэрыщытащи, лъэпкъ хабзэр зэф1эгъэувэным и щхьэусыгъуэ нэхъыщхьэу ягъэуву щытар сабийм и гъэсэнырщ, (щ1алэ ц1ык1ухэм нэхъ тегъэщ1ауэ – зауэл1 хъунухэм) адэ-анэм пэ1эщ1эу, хамэ унагъуэм щыгъэсэнырщ.**

1. **Ет1уанэрауэ атэлыкъымрэ ижь зэманым щы1а ц1ыхухэмрэ я зэпыщ1эныгъэр. Трагъэчыныхь, ар хъушэ универсальнэ институту, тхыдэ хьэл-щэну. Апхуэдэ хабзэ зэщхьхэр къак1уащ мирым ис нэгъуэщ1 лъэпкъхэми.**

Сыт хуэдэ лъэпкъхэм?

Дэ дощ1э, мыпхуэдэ хабзэм ещхь зи1ауэ-хьэрыпхэм, кельтхэм , арабхэм нэгъуэщ1хэми.

1. **Иужьрей илъэсхэм адыгэ къэхутак1уэхэм деж теорие къыщыунэхуащ атэлыкъымрэ зауэм хуэгъэсэнымрэ къызытехъук1ыр зэпызыщ1э, шууей институтыр.**

**Приложенэ 3.**  Дыкъевгъаджэт , сабийхэр зэрагъасэм ик1и а хабзэм пыщ1а 1уэхугъуэхэм.

**Стихи «Обряд аталычества и чувства матери» . 2 часть**

**Упщ1э: Фыкъызэджам хэтщ хъыджэбз ц1ык1ухэри атэлыкъым игъэсэну ирату щытауэ. Ахэр хэтыт зыгъасэр? Сытым хуагъасэрэт?**

Хъыджэбз ц1ык1ум и гъэсэныгъэм елэжьырт атэлыкъ унэ гуащэр. Сабийр абы хуигъэсэн хуейт: пщэф1эфу, дэфу, хабзэм хищ1ык1ыу, хьэщ1эхэр къригъэблагъэу , къызыхэк1а лъэпкъым, гъэсак1уэм и къудамэхэр иц1ыхуу. Нэхъыбэу гу лъытапхъэт зыхуэпэк1эм, ф1ыуэ къэфэным, уэрэд жы1эным. Хъыджэбзым 1уэху щ1эныр ф1эф1у, къабзэлъабзэу, жы1эщ1эу, губзыгъэу щытын хуейт.

**Упщ1э: Дауэ фегупсысрэ, сыт хуэдиз зэманк1э щы1ауэ п1эрэ атэлыкъ хабзэр?**

Сабийхэр ягъэсэну атэлыкъхэм етын хабзэр ек1уэк1ащ Ермоловым минрэ щийрэ т1ощ1рэ т1у гъэм (1822) унафэ ищ1ыху, абы же1э: «Аф1эк1а адыгэхэм я сабийхэр ягъэсэну хамэ лъэпкъхэм ират хъунукъым, ахэр щрагъэсэж Къэбэрдейм. Хамэ щ1ып1э щы1эхэри къэфшэж».

Ит1ани атэлыкъ хабзэр адыгэхэмрэ балъкъэрхэмрэ я деж щек1уэк1ащ епщык1убгъуанэ л1эщ1ыгъуэм и ет1уанэ 1ыхьэми.

Абей Мысост минрэ щибгъурэ пщык1уз гъэм (1911) итхащ балъкъэрхэм атэлыкъыр ет1ощ1анэ л1эщ1ыгъуэми зэрызэхамынар, «нобэ къыздэсми хабзэр зэра1ыгъыр»

**Приложенэ 4**

**Гуп-гупу лэжьыгъэр гъэзэщ1эн. (7 мин)**

Япэ гупым ятх таблицэ

Ет1уанэ гупым ятх схемэ

Ещанэ гупым ятх минталнэ картэ

**( Еджак1уэхэм къагъэлъэгъуэн хуейщ атэлыкъым и лъэныкъуит1 ( и ф1ымрэ и зэранымрэ), минталнэ картам иратхэурэ.**

**Еджак1уэхэм я къалэныр къэхутэн . Лэжьыгъэ ягъэзэщ1ар къагъэл1агъуэ.**

**Приложенэ 5. (гупищми хуэгъэзауэ)**

**«Дауэ ягъасэу щыта адыгэ щ1алэ ц1ык1ухэр» (**Статья в газете -Наков Феликс, Генеральный директор Национального музея КБР).

Лэжьыгъэр щ1аджык1к1эрэ еджак1уэхэм къащ1эн хуейщ атэлыкъым игъасэ къаным бгъэдэлъын хуей хьэл-щэныф1хэр.

**Доскам щытлъагъун хуейщ къэк1уэну ф1эщыгъэц1эхэр:** адыгагъэ,

ц1ыхугъэ, нэмыс, напэ, акъыл, л1ыгъэ. ( Бгъэжьнокъуэ Бэрис)

**(Слайд 7)**

**4. Урокым и к1эухыр.**

Нобэрей урокым щ1эуэ къыщыфщ1ам теухуауэ фи еплъык1эр къыжыф1э хъунущ мы псалъэхэр къэвгъэсэбэпк1эрэ:

-Сэ къэсщ1ащ…….

-Сэ къызгуры1уащ….

-Сэ сыхуейщ…………

-Сэ къысщохъу….

**6.Унэ лэжьыгъэ.** Нобэрей лэжьыгъэм пыфщэн папщ1э ц1ыхугъэм, адыгагъэм, акъылым, л1ыгъэм , бжьыф1агъэм теухуа псалъэжьхэмрэ псалъэ шэрыуэхэмрэ къэвгъуэтын хуейщ.

**Приложенэ**№ **1**

Адыгэ уэркъхэм я къуэхэмрэ япхъухэмрэ ягъэсэну нэгъуэщ1 хамэ унагъуэхэм иратырт. Ц1ыху ц1эры1уэ зыхузэф1эк1 уэркъхэм я сабийхэр зыгъэсэну зыхуей куэд щы1эт.Тамбийхэ, Къуденэтхэ, Анзорхэ ящыщ куэд яхэтт абыхэм. Сабийхэр къамылъху щ1ык1э, хъыбар ирагъащ1эу щытащ, ар ягъэсэну зэрыхуеймк1э.

**Приложенэ №2**

**Япэ гуп.**

Хамэкъэрал 1уэхугъуэхэр зезыхьэм и чэнджэщак1уэ В.М.Бакуниным минрэ щиблрэ пл1ыщ1рэ и гъэм (1748) зэхилъхьа «Адыгэ лъэпкъыр тхыгъэк1э къэ1уэтэныгъэр» япэу щызэхэпхыр урысхэм я хэк1ып1эхэращ.

Мыбы же1э – дэтхэнэ сабий зи1эми жьы дыдэ хъуху и нэхэмк1э илъэгъун хуейкъым, абы къыхэк1к1э сабий къалъхуагъащ1эр асыхьэтым ират гъунэгъу псэуп1эхэм щыпсэу адэкъуэшым, зып1ыну, 1эщэ зэмыл1эужьыгъуэхэмк1э зэуэфу езыгъэсэн, хабзэхэм хищ1ык1ыу къэзыгъэхъуну къыхуэзыгъуэтыным.

**Приложенэ №3**

**Ет1уанэ гуп.**

Иужьк1э, атэлыкъыр П.С.Потемкин «Адыгэ лъэпкъыр тхыгъэк1э гъэк1эщ1ауэ къэ1уэтэныгъэ» тхыгъэмк1э къигъэлъэгъуащ минрэ щиблрэ ищ1рэ пл1ы гъэм (1784), абы къыщигъэлъэгъуащ «Щ1алэ къызэрыхуалъхуу, гъунэгъу щ1ыналъэхэм ирату ягъэсэну, яп1ыну л1ып1э иувэху.

Саугъэту яп1а щ1алэм гъэсак1уэм иритт мылъку и1эм щыщу 1ыхьипщ1ым и 1ыхьибгъур. Абы ещхьу, анэм, сыт хуэдэ лъэпкъым ар щымищми, ипхъу къалъхуагъащ1эр хамэ унагъуэм ягъэсэну иратырт». Адэк1э Потемкин етх – адэм и къуэр япэу щилъагъур и къуэм япэ сабий къыщыхуалъхум дежщ.

Абдежым адэм нысэр къыщамышэм, сабийр щимы1эм щыгъа пы1эр щхьэрех. Ит1анэ адэм къуэм унэ, былым, и1э мылъкум елъытауэ ирет.

**Приложенэ №4**

**Япэ гуп**

Къуэр атэлыкъым щратым, адэм ефэ-ешхэ ищ1т, благъэ куэди къригъэблагъэрт. Атэлыкъым и унагъуэм сабий и япэ лъэбакъуэм пщ1э хуащ1т, илъэс щрикъум сабий ягъасэр атэлыкъым и благъэ 1ыхьлыхэм ирагъэлъагъурт, абыхэми саугъэт 1эджэ сабийм къыхуащ1т. Апхуэдэ хабзэм зэреджэр «къаныр гъэлъагъуэн».

Илъэситху-хы хъу щ1алэ ц1ык1ур хуагъасэт шы тесык1эм, а махуэхэр ягъэлъап1эрт, зэреджэр «Шхуэмылак1эр щаубыд япэ махуэ».

Гъэсэныр илъэс пщык1ут1-пщык1ущ щрикъум къуажэм кърашэк1ыурэ атэлыкъым и благъэм ирагъэц1ыхурт. Абы ныбжьэгъущ1эхэр игъуэтт, сыт щхьэк1э жып1эмэ, хабзэм зэрытетымк1э атэлыкъым и унагъуэм и закъуэтэкъым благъэ хуэхъур, ат1э къуажэдэс псори. Гъэсэныр хэтт лъэпкъ махуэшхуэхэм, джэгухэм, къафэхэм, лъэпкъ хабзэмрэ бзыпхъэмрэ зригъащ1эрт.

Гъэсэныр атэлыкъым деж л1ып1э иувэху щы1эн хуейт. А зэманым къриубыдэу адэ-анэр лъэгъунлъагъу я къуэм, я пхъум деж зэ, т1эу к1уэхэрт.

Хабзэм теухуауэ едэхащ1э, псалъэ дахэк1э зыхуагъазэ хъунутэкъым.

Атэлыкъым и жы1эм щ1эту щытащ и къаныр. Унэгуащэ зыгъэшхами хуитыныгэшхуэ къаным хуи1э хъут, къызыхэк1а унагъуэм къык1эрымыхуу. Мыпхуэдэ хъыбархэр щы1ащ, атэлыкъым и унагъуэмрэ гъэсэным и унагъуэмрэ я зэхуаку зэныкъуэкъуныгъэ щыдэлъхэм гъэсэным атэлыкъ унагъуэм и лъэныкъуэр къыщищтэ. Гъэсэныр щытын хуейт и атэлыкъым щхьэк1э зыми щымысхьу, и гухэлъ псори хуищ1эу.

**Приложенэ №5**

**2 гуп**

Епщык1уханэ-епщык1убланэ л1эщ1ыгъуэхэм, атэлыкъыр апхуэдизк1э и гъэсэным епха хъути, зыгуэрк1э ар дунейм ехыжым, гухэщ1ыныгъэшхуэ зэри1эм къыхэк1к1э и тхьэк1умит1ым я к1апэр пиупщ1у щытауэ жа1эрт. Епщык1уиянэ-епщык1убгъуанэ л1эщ1ыгъуэхэм и пэм Хъан-Джарий къызэри1уатэмк1э, тхьэк1умэпыупщ1ыр зэрахъуэк1ащ илъэс щыгъуэк1э.

Гъэсэн хъыджэбзыр щашэк1э, атэлыкъым саугъэтышхуэ хъыджэбзым и щхьэгъусэ хуэхъуным къыхуищ1у щытащ. Нэгумэ Шорэ и псалъэхэмк1э «уасэр атэлыкъым ирату щытащ».

Хабзэмк1э, атэлыкъым зы гъэсэнщ и1эн хуейуэ щытар, ауэ уэркъ ц1эры1уэм атэлыкъ зыбжанэ я1эну хуитт. Абы хыхьэт япэу сабийм и щхьэр зыупсу и щхьэцыр зыхъумэри. Абыхэм яф1эщ хъут, щхьэцым къаруушхуэ и1эу ик1и ахэр къызы1эрыхьэм щ1эпхъэджагъэ куэд къыхуэлэжьыну. Хъан-Джарий и псалъэхэмк1э, япэу уэркъ щ1алэщ1эм и щхьэцыр зыупсу зезыхьэм, щ1алэм и атэлыкъыу ябжырт, пщ1эшхуэ унагъуэми щи1эт.

Гъэсэныр зэрызыф1эк1ыу щ1алэщ1э уэркъыр, атэлыкъым 1эщэк1э зыщ1иузэдэн, къек1уу ихуэпэн , шы иритын, унэм ишэжын хуейт, и благъэ-1ыхьлыхэр, ныбжьэгъухэр ягъусэу. Хьэщ1эшхуэхэр зэхуашэсти ахэр кърагъэблагъэжырт. Махуиблк1э ек1уэк1 хьэгъуэл1ыгъуэшхуэхэр, ефэ-ешхэхэр, шыгъажэхэр, къафэхэр ящ1т. Гъэсэным и адэм атэлыкъым тыгъэшхуэхэр хуищ1т. Атэлыкъым и къаным къыщригъаши къэхъурт, и адэ-анэм иримытыж щ1ык1э, хьэгъуэл1ыгъуэм тек1уадэ мылъкури езым псори и пщэ дилъхьэрт.

**( минталнэ картэ)**

**Приложенэ№6**

**( япэ гуп)**

Гугъущ жып1эну, атэлыкъыр гъэсэныгъэм теухуауэ хэк1ып1э пэжу, псом хуэмыдэу щ1алэщ1эм и гъащ1эм, и лъэпкъым, лэпкъ псоми хуегъэзэк1ауэ.

Япэрауэ, атэлыкъыр ф1ы дыдэу хуэхьэзырми, лъэпкъ хабзэхэм хищ1ык1ми абы и гъэсэныгъэр пхуэхъуэжынутэкъым гъэсэным и унагъуэмрэ анэ къэзылъхуамрэ и гъэсэныгъэмк1э.

Ет1уанэрауэ, хамэ унагъуэм и гъэсэныр, сыт хуэдэу атэлыкъыр емыгугъуами ар щык1ынут, благъагъэ, ц1ыхугъэ и адэ-анэм и къуэшхэм, благъэхэм, къуажэдэсхэм лъагъуныгъэ хуимы1эу. Ар гуры1уэгъуэщ, сыт щхьэк1э жып1эмэ, илъэс пщык1ух-пщык1уиим и к1ыхьагък1э ц1ыхум зыхелъхьэ хьэлщэн нэхъыф1 дыдэхэр: лъагъуныгъэр, гущ1эгъуныгъэр, и къуэшхэм, и шыпхъухэм, и благъэхэм хуегъэзэк1ауэ, жэуап абы щхьэк1э ихьу, абыхэм пэгъунэгъуу щымытми. Абы къыхэк1к1э гъэсэныр-къаныр къохъур ц1ыхугъэ хэмылъу, езым и щхьэм ф1эк1а зыми емыгупсысу. Абы и 1уэху хэмылъу къелъытэ и благъэхэми, къуажэгъухэми, и шыпхъу, и къуэшхэми и адэ-анэми. Аращи апхуэдэ ц1ыхум, сэ къызэрысщыхъумк1э, абы и нэр мыджылу хуэук1ынущ и анэ къилъхуа и къуэшыр, и адэр, и 1уэху дэк1ыну ищ1эмэ.

Абы къыхэк1к1э атэлыкъым мыхъумыщ1агъэшхуэ хэлъу лъэпкъ куэдым я тхыдэм къыщыхощ, апхуэдэ гъэсэныгъэ зи1ахэм. Ар епщык1уханэ-епщык1уиянэ л1эщ1ыгъуэхэм уэркъ зэблагъэхэм, зэкъуэшхэм я зауэ-банэм и щхьэусыгъуэ хуэхъуащ. А зэманым Хъан-Джарий жи1эгъащ: « Къэбэрдейм ис уэркъхэм я зэгурымы1уэныгъэм и зы щхьэусыгъуэщ атэлыкъыр, жагъуэгъу тыншу зы1эрызыгъэхьахэм: кърым хъанныр, тырку сулът1аныр, урысыпщыр».

**Приложенэ №7**

**( 2 гуп )**

Псалъэм папщ1э, к1эмыргуеипщ Бэлэтокъуэ Жэмболэт и къуэм и гъэсак1уэу щытащ адыгэ л1акъуэл1эщ1 Куденетов, ит1анэ абазыхь Аджэмокъуэ, шэпсыгъ Хаджи Берзек.

1. Апхуэдэ 1уэхугъуэхэм къыбгурегъа1уэ апхуэдэ ц1ыху ц1эры1уэхэм благъэу къаубыдыну, дэ1эпыкъуэгъу яхуэхъуу къащхьэщытыну зэрыхуейуэ щытар. Бэлэтокъуэ Жэмболэт и атэлыкъищми я дэ1эпыкъуэгъуу щытащ, сыт щхьэк1э жып1эмэ адыгэхэм атэлъыкъым пщ1э лей хуащ1ырт. Унагъуэм ис ц1ыхухэр (къаным) гъэсэным блъагъэ хуэхъут. Инэхъыбэм атэлыкъыу щытыр зы ц1ыхут.
2. Уэркъхэм я бынхэр ягъэсэну шынэу аратэкъым, ат1э атэлъыкъхэмк1э благъагъэр нэхъ быдэ ящ1ыну, я къарур, я тепщагъэр къъагъэлъэгъуэну арат. Уэркъхэм я зэгурымы1уэныгъэр адыгэхэм атэлыкъым и щы1эныгъэм щалъагъурт.
3. Адыгэ, балъкъэр уэркъхэм атэлыкъыр къагъэсэбэпу щытащ, гъунэгъу лъэпкъхэм къэралхэм я зэхущытык1эхэр щ1эгъэбыдэн папщ1э. К.Пейсонел итхыгъащ: «Кърым хъаным и сабийхэмрэ тырку сулът1аным и сабийхэмрэ Шэрджэсым щагъасэу. Хъанхэмрэ Сулът1анхэмрэ я сабийхэр нэхъ пасэу зауэ 1эщ1агъэм хуагъэсэну нэхъ къащтэт, абы къыхэк1к1э ахэр ягъэсэну адыгэхэм нэгъуэщ1 шэрджэсхэм иратырт. Ахэр зауэл1ыф1у л1ыхъужьхэу къабжырти. Адыгэ уэркъхэм абык1э ягъуэтырт дэ1эпыкъуэгъу лъэщхэр, я бийхэм щапэувк1э. Торнау гу лъитащ: «Атэлыкъыр лъэпкъ зэмыл1эужьыгъуэ унагъуэхэм, ц1ыхубэм я зэгуры1уэныгъэмк1э зэгъунэгъу зэхуэхъунымк1э дэ1эпыкъуэгъушхуэ хъуууэ».
4. Арэзыуэ сабийхэр гъэсэну зэрыратым нэмыщ1, адыгэхэмрэ балъкъэрхэмрэ сыт щыгъуи зэмызэгъыу щытахэщ, урихьэл1эрт сабийхэр адэ-анэм, атэлыкъым щыф1адыгъу, езыхэм я хабзэм теухуауэ ягъэсэну. Сабий зыдыгъухэм яхэтт жагъуэгъухэри, сабийр ягъасэк1эрэ зэзэуэным пэ1эщ1э зыхуащ1ыну. Еджагъэшхуэхэм ябжырт ар зэгуры1эныгъэм и зы хэк1ып1эу.
5. Атэлыкъым мыхьэнэшхуэ щигъэзэщ1арт ц1эры1уэ ц1ыхубэм щыхъуну.